6 Mo Therong ya ga Jesu ya kwa Thabeng, o ile a bua ka kgang eno, a tlhalosa gore ke bomang ba ba tshwanetseng go bontshiwa lorato. O ile a re: “Lo ne lwa utlwa gore go ne ga twe, ‘O rate moagelani wa gago mme o tlhoe mmaba wa gago.’ Le fa go ntse jalo, ke a lo raya ka re: Tswelelang lo rate baba ba lona lo bo lo rapelele ba ba lo bogisang; gore lo tle lo itshupe lo le bana ba ga Rraalona yo o kwa magodimong, e re ka a tlhabisetsa batho ba ba boikepo le ba ba molemo letsatsi la gagwe e bile a nesetsa batho ba ba siameng le ba ba sa siamang pula.” (Mathaio 5:43-45) Jesu fano o ne a gatelela dilo tse pedi. Sa ntlha, Jehofa o pelotshweu e bile o pelonomi mo bathong ba ba siameng le ba ba sa siamang. Sa bobedi, re tshwanetse go etsa sekao sa gagwe.